open-index/open-wikipedia-markdown huggingface dataset:
Τβάρντε Πιερνίκι Τόρουν

Η **Τβάρντε Πιερνίκι Τόρουν** (πολωνικά:*Twarde Pierniki Toruń*) είναι πολωνικός επαγγελματικός σύλλογος καλαθοσφαίρισης, με έδρα το Τόρουν. Η ομάδα αγωνίζεται στο Πρωτάθλημα Καλαθοσφαίρισης Πολωνίας, το υψηλότερο επίπεδο στην Πολωνία. Ο σύλλογος κέρδισε το πρώτο του τρόπαιο το 2018, όταν κέρδισε το Κύπελλο Πολωνίας. 

## Ιστορία
Η Πιερνίκι ιδρύθηκε το 2005. Στο σύλλογο προσφέρθηκε μία wild card για τη σεζόν 2014-15 του Πρωταθλήματος Πολωνίας, λόγω της επέκτασης από 12 σε 16 ομάδες. Τη σεζόν 2016-17, η Τόρουν είχε την καλύτερη της σεζόν στην ιστορία του συλλόγου, καθώς έφτασε στους τελικούς του πρωταθλήματος, όπου έχασε από τη Ζιελόνα Γκούρα, που σήμαινε ότι η ομάδα τερμάτισε στη δεύτερη θέση. 

Η Τόρουν κατέκτησε το πρώτο της τρόπαιο στις 19 Φεβρουαρίου 2018, όταν κέρδισε τη Ζιελόνα Γκούρα με 88-80 στον τελικό του Κυπέλλου, με τον Κάρολ Γκρουσέτσκι να ονομάζεται ο Πολυτιμότερος Παίκτης του τουρνουά. 

## Διακρίσεις

* **Πρωτάθλημα Πολωνίας** 

: 2η θέση (2): 2016-17, 2018-19 
: 3η θέση (1): 2017-18 

* **Κύπελλο Πολωνίας** 

: **Νικητές (1):** 2018 

* **[[Σούπερ Καπ Πολωνίας (καλαθοσφαίριση ανδρών)|Σούπερ Καπ Πολωνίας]]** 

: **Νικητές (1):** 2019

## Παραπομπές



Κατηγορία:Πολωνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2005
Αντάνας Σμετόνα

Ο **Αντάνας Σμετόνα** (10 Αυγούστου 1874 στο Ουζουλένις - 9 Ιανουαρίου 1944 στο Κλίβελαντ) ήταν Λιθουανός πολιτικός και ένας από τους σημαντικότερους πολιτικούς της μεσοπολεμικής Λιθουανίας. Εξελέγη πρώτος πρόεδρος της Λιθουανίας και υπηρέτησε από τις 4 Απριλίου 1919 μέχρι τις 19 Ιουνίου 1920. Έγινε και πάλι πρόεδρος της χώρας από τις 19 Δεκεμβρίου 1926 μέχρι τις 15 Ιουνίου 1940, πριν την προσάρτηση της χώρας από τη Σοβιετική Ένωση. Ήταν ένας από τους σημαντικότερους εθνικιστές στη Λιθουανία. Το 1926 επανήλθε στην εξουσία με πραξικόπημα. 

## Πρώτα χρόνια και εκπαίδευση
Ο Σμετόνα γεννήθηκε στις 10 Αυγούστου (Π.Η. 28 Ιουλίου) 1874 στο χωριό Ουζουλένις του κυβερνείου Κόβνο της Ρωσικής Αυτοκρατορίας γόνος μιας οικογένειας αγροτών που ήταν πρώην υπηρέτες στο αρχοντικό Ταουγιέναϊ, το οποίο ανήκε στην οικογένεια Ράντζιβιλ. Ο ερευνητής Καζιμιέρας Γκασπαραβίτσιους θεωρεί τον Σμετόνα απόγονο ενός Λαυρέντιου, ο οποίος γεννήθηκε γύρω στο 1695 και ζούσε κοντά στη Ραγκούβα. Ο Σμετόνα ήταν το όγδοο από τα εννέα παιδιά των γονιών του. Οι γονείς του ήταν εργατικοί άνθρωποι που κατάφεραν να διπλασιάσουν τα 5 εκτάρια που κληροδότησαν. Ο πατέρας του ήταν αγράμματος.

## Παραπομπές


Κατηγορία:Λιθουανοί πολιτικοί
Κατηγορία:Εξόριστοι πολιτικοί
Γκραν Πρι Βελγίου 2019 (Φόρμουλα 1)

Το **Γκραν Πρι Βελγίου 2019** ήταν ο 13ος αγώνας στο Παγκόσμιο πρωτάθλημα Φόρμουλα 1 (2019) και διεξήχθη στην πίστα Spa-Francorchamps στο Σταβελότ του Βελγίου το τριήμερο 30 Αυγούστου με 1 Σεπτεμβρίου 2019.

## Πρόγραμμα τριημέρου

## Ελαστικά

Η Pirelli από το 2019 εφαρμόζει αλλαγές όσον αφορά τα ελαστικά. Συγκεκριμένα αποφασίστηκε να απλοποιηθεί η ποικιλία των ελαστικών και πλέον σε όλους τους αγώνες η άσπρη γόμα θα είναι η σκληρή, η κίτρινη θα είναι η μεσαία και η κόκκινη θα είναι η μαλακή. Παρότι τα χρώματα θα είναι πάντα 3 συγκεκριμένα (στεγνά), τα ελαστικά που έχει η Pirelli διαθέσιμα είναι 5 και σε κάθε αγώνα θα επιλέγονται 3 από αυτά ανάλογα με τις ανάγκες της κάθε πίστας. Οι ονομασίες των ελαστικών είναι: C1, C2, C3, C4, C5, με την C1 να είναι η πιο σκληρή και την C5 η πιο μαλακή. 

## Συμμετέχοντες και επιλεγμένα ελαστικά

Εδώ βλέπετε ποιοι οδηγοί θα συμμετάσχουν στον αγώνα και ποια ελαστικά έχουν διαλέξει για το τριήμερο.

## Ελεύθερα δοκιμαστικά

### Free Practice 1 (FP1)
Στα πρώτα δοκιμαστικά της Παρασκευής, στις 30 Αυγούστου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 2 (FP2)
Στα δεύτερα δοκιμαστικά της Παρασκευής, στις 30 Αυγούστου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 3 (FP3)
Στα τρίτα δοκιμαστικά του Σαββάτου, στις 31 Αυγούστου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 31 Αυγούστου 2019 λίγες ώρες μετά το FP3. Την Pole Position κέρδισε ο Σαρλ Λεκλέρ με τον Σεμπάστιαν Φέτελ να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 1 Σεπτεμβρίου 2019.

### Ποινές

Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

&nbsp;– Συμπεριλαμβάνεται και 1 πόντος για τον ταχύτερο γύρο του αγώνα.

**†**&nbsp;- Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.

### Βαθμολογίες μετά τον αγώνα

**Σημείωση**: Και στις δύο βαθμολογίες αναγράφονται μόνο οι πέντε πρώτοι.

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2019
Κατηγορία:Αθλητισμός στο Βέλγιο
Τότης Καραλίβανος

Ο **Τότης (Παναγιώτης) Καραλίβανος** (1901–1987) ήταν Έλληνας μουσικός.

## Βιογραφικά στοιχεία
Γεννήθηκε το 1901 στην Αθήνα και μεταξύ 1918 και 1925 φοίτησε στο Ωδείο Αθηνών με δασκάλους τον Αρμάνδο Μαρσίκ και τον Ζαν Μπούτνικωφ. Ωστόσο εγκατέλειψε αυτό το ωδείο και αποφοίτησε από το Ελληνικό Ωδείο, στο οποίο φοίτησε τον επόμενο χρόνο, το 1926, μαθαίνοντας τα θεωρητικά από τον Μανώλη Καλομοίρη. Ξεκινώντας από το 1920 υπήρξε μέλος της Συμφωνικής Ορχήστρας Αθηνών, ενώ η επαγγελματική του σταδιοδρομία ξεκίνησε με τη διεύθυνση της όπερας *[[Ριγκολέττο]]* στο Ελληνικό Μελόδραμα του Διονυσίου Λαυράγκα το 1926. Μεταξύ 1926 και 1943 συμμετείχε στις περιοδείες του θιάσου του Λαυράγκα σε Ρουμανία, Κωνσταντινούπολη και Αίγυπτο διευθύνοντας συνολικά 25 όπερες. Από το 1936 διαδέχθηκε τον Λαυράγκα στην ηγεσία του θιάσου και από το 1943 έως το 1970 συνεργάστηκε με την Εθνική Λυρική Σκηνή όπου διηύθυνε 28 όπερες και οπερέτες, πολλές εκ των οποίων εκτελέστηκαν για πρώτη φορά. Εργάστηκε στο ΕΙΡ ως ρυθμιστής ήχου και αρχιμουσικός (1937-1964) και υπήρξε διευθυντής της Συμφωνικής Ορχήστρας Αθηνών (1937-1974) και της Ορχήστρας Ελαφράς Μουσικής (1937-1976). Παράλληλα από το 1937 έως το 1940 δίδαξε στο Ωδείο Αθηνών. Ήταν επίτιμο μέλος του Πανελλήνιου Μουσικού Συλλόγου, ενώ τιμήθηκε με τον Σταυρό του Αποστόλου Παύλου Β΄ του Πατριαρχείου Αλεξανδρείας και τον Χρυσό Σταυρό του Γεωργίου Α΄. Πέθανε στην Αθήνα το 1987.

## Έργα
Μετά τον θάνατό του κατέλειπε ανέκδοτα κείμενα σχετικά με την ενασχόλησή του με τη Λυρική Σκηνή και το Ελληνικό Μελόδραμα. Μεταξύ των σημαντικότερων έργων που διηύθυνε ήταν τα εξής:
**[[Ο Κουρέας της Σεβίλλης|Ο κουρέας της Σεβίλλης]]*, 1942, 1960-1963, 1968
**Η γιορτή της λευτεριάς*, 1944
**[[Καβαλερία Ρουστικάνα]]*, 1944-1945
**[[Ο Βαφτιστικός|Ο βαφτιστικός]]*, 1950-1952, 1957, 1959, 1968-1969
**[[Τραβιάτα]]*, 1950-1952, 1968
**[[Ριγκολέττο]]*, 1951, 1958
**[[Τόσκα]]*, 1952-1953, 1960-1961, 1963, 1965-1966
**[[Κάρμεν]]*, 1958
**Ο τροβαδούρος*, 1958, 1960, 1967
**[[Τουραντότ (Πουτσίνι)|Τουραντότ]]*, 1958-1959
**[[Ναμπούκο]]*, 1959-1960, 1962, 1968-1969
**Βέρθερος*, 1962, 1969
**[[Σιμόν Μποκανέγκρα]]*, 1963-1964
**[[Αΐντα]], 1964
**Μανόν*, 1965-1966
**Το ελιξίριο του έρωτα*, 1965

==Παραπομπές==
<references/>

==Εξωτερικοί σύνδεσμοι==
*[http://pandektis.ekt.gr/pandektis/handle/10442/59652 Τόλης Καραλίβανος στον *Πανδέκτη''], του Εθνικού Ιδρύματος Ερευνών

Κατηγορία:Έλληνες συνθέτες
Κατηγορία:Χρυσός Σταυρός του Τάγματος του Γεωργίου Α΄
Κατηγορία:Απόφοιτοι του Ωδείου Αθηνών
Κατηγορία:Καθηγητές του Ωδείου Αθηνών
Τοματοκεφτέδες

μικρογραφία|Τηγανητοί τοματοκεφτέδες.
Οι **τοματοκεφτέδες** είναι τηγανητό φαγητό με βασικό συστατικό τις τομάτες. Σερβίρεται ως ορεκτικό στα περισσότερα ελληνικά νησιά, ειδικά του Αιγαίου. Το πιάτο προέρχεται από το νησί της Σαντορίνης όπου χρησιμοποιείται η τοπική ποικιλία από ντοματίνια. 

Τα υλικά που συνήθως χρησιμοποιούνται είναι ώριμες, ζουμερές ντομάτες, κρεμμύδι (ξερό ή φρέσκο), βότανα (συνήθως δυόσμο), αλεύρι ή σιμιγδάλι για να δέσει το μείγμα, ελαιόλαδο, ρίγανη, αλάτι και πιπέρι. Ορισμένες φορές χρησιμοποιείται και φάβα. Τα υγρά από τις ντομάτες στραγγίζονται για να περιοριστεί η ποσότητα του αλευριού που θα προστεθεί και για να γίνουν πιο αφράτοι. Μπορεί εναλλακτικά να προστεθεί σιμιγδάλι για να απορροφήσει μέρος της υγρασίας. Οι τοματοκεφτέδες συνήθως τηγανίζονται σε λάδι, μπορούν ωστόσο να ψηθούν και στο φούρνο. 

Οι τοματοκεφτέδες είναι ένα νηστίσιμο πιάτο, ωστόσο, μπορούν να προστεθούν επιπλέον υλικά, όπως τυριά και αυγά, κυρίως για να δέσουν το μείγμα. Για παράδειγμα, στους αρακλειώτικους τοματοκεφτέδες προστίθενται κεφαλοτύρι. Άλλα υλικά που προστίθενται είναι κάπαρη, πιπεριά πράσινη και μπαχάρια.

## Ιστορικά στοιχεία
Στο παρελθόν, στα νησιά των Κυκλάδων, ο τοπικός πληθυσμός χρησιμοποιούσε τα λιγοστά υλικά που είχε, όπως χόρτα, όσπρια και λαχανικά για να φτιάξει τους κεφτέδες των φτωχών όπως ονομάζονταν. Κι αυτό διότι δεν είχαν τη δυνατότητα να καταναλώνουν κρέας, παρά μόνο στις γιορτές. Τέτοιοι κεφτέδες ήταν οι χορτοκεφτέδες, οι μαραθοκεφτέδες, οι κολοκυθοκεφτέδες, οι ρεβιθοκεφτέδες, οι τοματοκεφτέδες, αλλά και οι χταποδοκεφτέδες, οι ψαροκεφτέδες κ.α. Οι κεφτέδες φτιάχνονταν είτε με υλικά που είχαν πρόχειρα τη στιγμή που θέλανε να τα φτιάξουν, είτε αξιοποιούσαν αυτά που τους περίσσευαν από την προηγούμενη μέρα. Με τα υλικά αυτά έφτιαχναν έναν χυλό, έπλαθαν τους κεφτέδες και τους τηγάνιζαν. 

Αυτό συνέβαινε σε όλα τα νησιά, αλλά κάποια νησιά ταυτίστηκαν με ορισμένα είδη κεφτέδων. Η Σαντορίνη έγινε φημισμένη για τους τοματοκεφτέδες, πολύ πιθανόν λόγω της πολύ καλής πρώτης ύλης που είχε, που είναι τα ντοματίνια. 

## Παραπομπές

Κατηγορία:Κυκλαδίτικη κουζίνα
Κατηγορία:Τρόφιμα τηγανισμένα
Κατηγορία:Σαντορίνη
Πέδρο Αλόνσο

Ο **Πέδρο Γκονθάλεθ Αλόνσο** γεννήθηκε στις 21 Ιουνίου 1971 και είναι Ισπανός ηθοποιός. Είναι γνωστός από τους ρόλους του σε *Rías Baixas* (2003 &#x2013; 2005), *Maridos e mulleres* (2006 &#x2013; 2008), Father Casares (2014 &#x2013; 2015) και *Gondar* (2009), σε τοπικό επίπεδο στη Γαλικία, και σε εθνικό επίπεδο για τους ρόλους όπως Diego Murquía / Adrián Vera Celande στο *Gran Hotel* και Αντρές "Βερολίνο" ντε Φονογιόσα από τη σειρά La casa de papel (ελληνικά: *Η τέλεια ληστεία*) που αρχικά προβλήθηκε στο ισπανικό κανάλι Antena 3, ενώ πλέον προβάλλεται στο Netflix.   Το 2018, εκλέχθηκε ως "Διεθνές Αστέρα της Χρονιάς" από το τούρκικο περιοδικό GQ. Ο Αλόνσο επίσης συμπρωταγωνίστησε στο *Diablo Guardian*, την πρώτη σειρά δράσεων του Amazon Prime Video στη Λατινική Αμερική, η οποία κυκλοφόρησε τον Μάιο του 2018.

## Πρώτα χρόνια
Ο Πέδρο Γκονθάλεθ Αλόνσο γεννήθηκε στο Βίγο της Ισπανίας. Σπούδασε στο Royal School of Dramatic Arts (RESAD) στη Μαδρίτη και φοίτησε το 1992 και στο Teatro de la Danza (Theatre of Dance). Ο Αλόνσο είναι αμφιδέξιος και μιλάει Ισπανικά, Γαλικιανά, Καταλανικά και Αγγλικά. Είναι επίσης συγγραφέας και καλλιτέχνης, αφού δημοσίευσε το έργο του με το όνομα *Pedro Alonso O'choro*. 

## Βραβεία και υποψηφιότητες

## Παραπομπές


## Εξωτερικοί σύνδεσμοι

*

Κατηγορία:Ισπανοί ηθοποιοί
Λέγκια Βαρσοβίας (καλαθοσφαίριση)

Η **Λέγκια Βαρσοβίας** (πολωνικά:*Legia Warszawa*) είναι πολωνικός σύλλογος καλαθοσφαίρισης, με έδρα τη Βαρσοβία. Η ομάδα αγωνίζεται σήμερα στο Πρωτάθλημα Καλαθοσφαίρισης Πολωνίας, την πρώτη κατηγορία της Πολωνίας. Ο σύλλογος ιδρύθηκε το 1929 ως τμήμα καλαθοσφαίρισης του στρατιωτικού πολυ-αθλητικού συλλόγου της Λέγκια Βαρσοβίας. Η Λέγκια έγινε η ηγετική ομάδα στην Πολωνία τις δεκαετίες του 1950 και του 1960 με 7 εθνικά πρωταθλήματα και 2 εθνικά κύπελλα. 

Το 2017, η Λέγκια προήχθη στην 1η κατηγορία, ύστερα από απουσία 14 ετών. Το 2022, έφτασε μέχρι τους τελικούς του Πρωταθλήματος Πολωνίας. Το 2025, κατέκτησε το Πρωτάθλημα, μετά από 56 χρόνια. 

## Διακρίσεις

: **Συνολικοί τίτλοι: 12**

### Εγχώριες διοργανώσεις

* **Πρωτάθλημα Πολωνίας:** 
** **Νικήτρια (8):** 1956, 1957, 1960, 1961, 1963, 1966, 1969, 2025
* **[[Κύπελλο Πολωνίας (καλαθοσφαίριση ανδρών)|Κύπελλο Πολωνίας]]:** 
** **Νικήτρια** **(3):** 1968, 1970, 2024
* **[[1 Λίγκα Πολωνίας (καλαθοσφαίριση)|1 Λίγκα Πολωνίας]]:** 
** **Νικήτρια** **(1):** 2017 

## Διεθνές ρεκόρ

## Παραπομπές


## Εξωτερικοί σύνδεσμοι
* Επίσημος ιστότοπος 

Κατηγορία:Πολωνικοί σύλλογοι καλαθοσφαίρισης
Κατηγορία:Λέγκια Βαρσοβίας
Κατηγορία:Ιδρύσεις ομάδων καλαθοσφαίρισης το 1929
Κατηγορία:Στρατιωτικά αθλητικά σωματεία
Άλμπα Φλόρες

Η **Άλμπα Γκονζάλες Βίγια** (Μαδρίτη, 28 Οκτωβρίου,1986), γνωστή ως **Άλμπα Φλόρες**, είναι η Iσπανίδα ηθοποιός. Η Φλόρες είναι γνωστή για τον ρόλο της ως Saray Vargas στο *[[Vis a Vis (τηλεοπτική σειρά)|Vis a Vis]]* και ως Nairobi στο *[[La casa de papel]].* 

## Βιογραφία
Η Άλμπα Φλόρες είναι η μοναδική κόρη του μισού ρομά μουσικού και συνθέτη Αντόνιο Φλόρες και Άννα Βίγια, θεατρικής παραγωγού. Είναι επίσης εγγονή της Λόλα Φλόρες, ανιψιά των τραγουδιστών Λολίτα Φλόρες και Ροζάριο Φλόρες,  και ξαδέλφη της ηθοποιού Ελένα Φουριάσε. 

Η Άλμπα σπούδασε δραματική ερμηνεία από την ηλικία των δεκατριών, με δευτεροβάθμια εκπαίδευση στο πιάνο. Στην σύντομη καριέρα της στην σκηνή, εμφανίστηκε σε διάφορους ρόλους. Ο πιο αξιοσημείωτος από αυτούς ήταν της *Luna de miel en Hiroshima* (2005) και στη τσιγγάνικη έκδοση του Ονείρου της ''Θερινής Νύχτας'' (2007). 

## Καριέρα
Το 2005, η Άλμπα έκανε το κινηματογραφικό της ντεμπούτο στο *EL Calentito* (Το Warm) της Τσους Γκουτιέρες, με Verónica Sánchez, Ruth Díaz, Macarena Gómez, Estíbaliz Gabilondo και Lluvia Rojo, μεταξύ άλλων ερμηνευτών. 

Στην τηλεόραση, συμμετείχε για πρώτη φορά σε ένα επεισόδιο της σειράς *El comisario* (The Commisar) το 2006. Το 2008, προσήλθε σε μια τηλεοπτική σειρά Antenna 3 *El Súndrome de Ulises* (Το σύνδρομο Οδυσσέας) και παρουσίασε τη μουσική παραγωγή του *Enamorados anónimos*. 

Το 2009, ηχογράφησε το θεματικό τραγούδι του πατέρα της, "Δεν μπορώ να σε ερωτευθώ*" (I cannot fall in love with you)*, για την μουσική υπόκρουση μιας ταινίας του Ρομπέρτο Σαντιάγκο, "Al final del camino*"* (στο Τέλος του Δρόμου)*,* με πρωταγωνιστές την Μαλένα Αλτέριο και τον Φερνάντο Τεχέρο. 

Αρχίζοντας το 2013, συμμετείχε με τον πρωταγωνιστικό ρόλο ως Μαροκινή υπάλληλος Χαμίλα στην σειρά *[[ Ετικετοποιεί το κόστος |El tiempo entre costuras]] (Ο ενδιάμεσος χρόνος*)*,* που τοποθετείται στην Ισπανία και στα βόρεια προτεκτοράτα του Μαρόκου, μετά τον ισπανικό εμφύλιο πόλεμο. Ακολούθησε μια εμφάνιση στη σειρά TVE *[[ Κοιτάξτε το cómo pasó |Cuéntame]]* ως σημαντικός μάρτυρας σε μια υπόθεση που αφορούσε την διεφθαρμένη αστυνομία. 

Το 2015 έγινε μέλος της σειράς *[[ Vis vis (τηλεοπτική σειρά) |Vis a vis]]* όπου παίζει ένα χαρακτήρα που ονομάζεται Saray Vargas, μια γυναίκα ρομά που αντιμετωπίζει ποινή φυλάκισης 5 ετών για ανθρωποκτονία.   

## Φιλμογραφία

### Ταινία

### Τηλεόραση

## Παραπομπές


## Εξωτερικοί σύνδεσμοι
* 

Κατηγορία:Ισπανοί ηθοποιοί
Κατηγορία:ΛΟΑΤ πρόσωπα από την Ισπανία
Κατηγορία:Ισπανοί Ρομά
Φράγμα του Ενγκούρι

Το **Φράγμα του Ενγκούρι** είναι ένα υδροηλεκτρικό φράγμα στον ποταμό Ενγκούρι, στη Γεωργία. Σήμερα είναι το δεύτερο υψηλότερο τοξωτό φράγμα από σκυρόδεμα (τσιμέντο) σε ολόκληρο τον κόσμο (μετά το Φράγμα Χσιαογουάν της Κίνας), με ύψος 271,5 μέτρα.. Βρίσκεται σε μικρή απόσταση βορείως από την κωμόπολη Τζβάρι (= «Σταυρός»), σε γεωγραφικές συντεταγμένες πλάτος 42°45΄33΄΄ Βόρειο και μήκος 42°01΄55΄΄ Ανατολικό. Ο υδροηλεκτρικός του σταθμός είναι υπόγειος και βρίσκεται μερικώς στη δεξιά όχθη του ποταμού, στην Αμπχαζία.

## Ιστορικό
Ο Γενικός Γραμματέας του Κομμουνιστικού Κόμματος της Σοβιετικής Ένωσης Νικίτα Χρουστσόφ είχε προτείνει αρχικώς ένα μεγάλο υδροηλεκτρικό φράγμα στον ποταμό Μπζιμπ, καθώς το αγαπημένο του θέρετρο βρισκόταν κοντά στις εκβολές του ποταμού, στην Πιτσούντα, και ήθελε να ενισχύσει την τοπική οικονομία. Ωστόσο, οι σύμβουλοί του τον πληροφόρησαν ότι ένα φράγμα στον Μπζιμπ θα προκαλούσε καταστροφική διάβρωση της παραλίας στην Πιτσούντα, και έτσι τελικώς το φράγμα σχεδιάστηκε επί του ποταμού Ενγκούρι, όπου η επίδραση στην ακτογραμμή εκτιμήθηκε ότι θα ήταν πολύ μικρότερη.

Η ανέγερση του Φράγματος του Ενγκούρι άρχισε το 1961. Το φράγμα έγινε λειτουργικό το 1978, αλλά ολοκληρώθηκε μόλις το 1987. Το 1994 το φράγμα επιθεωρήθηκε από μηχανικούς της Hydro-Québec, που το βρήκαν *«σε σπάνια κατάσταση ξεχαρβαλώματος»*. Το 1999 η Ευρωπαϊκή Επιτροπή δώρισε 9,4 εκατομμύρια € στη Γεωργία για επείγουσες επισκευές στον υδροηλεκτρικό σταθμό. Επιπροσθέτως, χορηγήθηκαν συνολικώς 116 εκατομμύρια € σε δάνεια από την Ευρωπαϊκή Τράπεζα για την Ανάπτυξη, την Ευρωπαϊκή Ένωση, την ιαπωνική κυβέρνηση, τη γερμανική τράπεζα KfW και τη γεωργιανή κυβέρνηση. Το 2011 η Ευρωπαϊκή Τράπεζα Επενδύσεων δάνεισε επιπλέον 20 εκατομμύρια € για την ολοκλήρωση της επαναλειτουργίας του υδροηλεκτρικού εργοστασίου και την εξασφάλιση της αβλαβούς εκκενώσεως των υδάτων προς τη Μαύρη Θάλασσα από το Βαρντνίλι.

## Τεχνικά χαρακτηριστικά
Το Φράγμα του Ενγκούρι δημιουργεί μια στενόμακρη τεχνητή λίμνη με μήκος επτά χιλιομέτρων. Με ύψος 271,5 μέτρα και πλάτος 750, είναι το μεγαλύτερο ανθρώπινο κατασκεύασμα σε ολόκληρο τον Καύκασο. Ο υδροηλεκτρικός σταθμός του είναι στην πραγματικότητα ένας «καταρράκτης» από επιμέρους υποσταθμούς σε 5 διαφορετικές τοποθεσίες. Αν και ολόκληρο το φράγμα βρίσκεται σε έδαφος ελεγχόμενο από τη Δημοκρατία της Γεωργίας, στην ιστορική επαρχία Σβάνετι (Σουανία), μερικοί από τους παραπάνω υποσταθμούς βρίσκονται στην  αποσχισθείσα περιοχή της Αμπχαζίας. Συνολικά ο υδροηλεκτρικός σταθμός του Φράγματος του Ενγκούρι έχει 20 στροβιλογεννήτριες με ονομαστική ισχύ 66&nbsp;MW η καθεμιά, αθροίζοντας έτσι μια συνολική ισχύ 1320 MW. Η μέση ετήσια παραγωγή ηλεκτρικής ενέργειας είναι 3,8 TWh (3,8 δισεκατομμύρια κιλοβατώρες), που το 2007 αντιστοιχούσε στο 46% της συνολικής ηλεκτροπαραγωγής της χώρας. Ο σταθμός ανήκει στην κρατική εταιρεία «Engurhesi Ltd.» της Γεωργίας.

Το ίδιο το φράγμα εγγράφηκε το 2015 στον κατάλογο της πολιτιστικής κληρονομιάς της Γεωργίας.
## Παραπομπές

Ενγκουρι
Φραγμα Ενγκουρι
Φράγμα Ατατούρκ

Το **Φράγμα Ατατούρκ** (τουρκ. *Atatürk Barajı*), αρχικώς γνωστό ως **Φράγμα Καράμπαμπα**, είναι λιθόρριπτο φράγμα με κεντρικό πυρήνα, στον ποταμό Ευφράτη, στην Περιοχή Νοτιοανατολικής Ανατολίας της Τουρκίας. Κτισμένο τόσο για την παραγωγή ηλεκτρικής ενέργειας, όσο και για την άρδευση των πεδινών καλλιεργειών της περιοχής, μετονομάσθηκε προς τιμή του Μουσταφά Κεμάλ Ατατούρκ, ιδρυτή του σύγχρονου τουρκικού κράτους. Η ανέγερσή του άρχισε το 1983 και ολοκληρώθηκε το 1990. Ο σταθμός παραγωγής υδροηλεκτρικής ενέργειας τέθηκε σε λειτουργία μετά το γέμισμα της τεχνητής λίμνης που δημιουργήθηκε, το 1992. Η λίμνη αυτή είναι η τρίτη μεγαλύτερη τεχνητή λίμνη σε ολόκληρη τη Γη, με έκταση 817 τετραγωνικά χιλιόμετρα.

Το φράγμα βρίσκεται σε απόσταση 23 χιλιόμετρα βορειοδυτικά της μικρής πόλης Μπόζοβα και στα σύνορα των επαρχιών Αντιγιαμάν και Σανλιούρφα. Είναι το μεγαλύτερο από τα 22 φράγματα στον Τίγρη και τον Ευφράτη, που συναποτελούν το ολοκληρωμένο «Πρόγραμμα της Νοτιοανατολικής Ανατολίας» (τουρκ. *Güney Doğu Anadolu Projesi*, GAP), και ένα από τα μεγαλύτερα φράγματα του κόσμου.

Το ύψος του Φράγματος Ατατούρκ είναι 169 μέτρα και το μήκος του 1.820 μέτρα. Το υδροηλεκτρικό εργοστάσιό του έχει συνολική εγκατεστημένη ισχύ 2.400 MW και παράγει κατά μέσο όρο 8.900 γιγαβατώρες ηλεκτρικής ενέργειας ετησίως. Το συνολικό κόστος του ανήλθε σε περίπου 1,25 δισεκατομμύριο δολάρια ΗΠΑ της εποχής.

Το Φράγμα Ατατούρκ απεικονιζόταν στην πίσω όψη των χαρτονομισμάτων του 1 εκατομμυρίου τουρκικών λιρών από το 1995 έως το 2005 και των χαρτονομισμάτων της 1 νέας τουρκικής λίρας από το 2005 έως το 2009.

## Παραπομπές


## Εξωτερικοί σύνδεσμοι
* 

Ατατουρκ
Κατηγορία:Υδροηλεκτρικά φράγματα
Λίμνη Παράβανι

Η **Λίμνη Παράβανι** (γεωργ. ფარავნის ტბა) είναι ηφαιστειογενής λίμνη στη Γεωργία, που βρίσκεται στο Υψίπεδο Τζαβαχέτι, ανάμεσα στις οροσειρές Αμπούλ-Σαμσαρί και Τζαβαχέτι. Είναι η μεγαλύτερη λίμνη της χώρας σε έκταση, αλλά είναι σχετικώς αβαθής.

## Γεωγραφία και υδρογραφία
Η Λίμνη Παράβανι βρίσκεται σε υψόμετρο 2.073 μέτρα πάνω από το επίπεδο της θάλασσας και έχει έκταση 37,5 τ.χλμ., με λεκάνη απορροής εκτάσεως 234 τ.χλμ. Το μέγιστο βάθος της είναι 3,3 μέτρα, ενώ το μέσο βάθος της 2,2 μέτρα. Ο όγκος νερού της λίμνης είναι 91 εκατομμύρια κυβικά μέτρα κατά μέσο ετήσιο όρο. Η στάθμη του νερού της είναι χαμηλότερη τους μήνες Οκτώβριο και Νοέμβριο, και υψηλότερη τον Μάιο και τον Ιούνιο. Εξαιτίας του μεγάλου υψομέτρου, η λίμνη παγώνει τον χειμώνα, με πάχος πάγου από 47 έως 73 εκατοστόμετρα.

Εκτός από τα μικρά ποτάμια Σάορι, Σαμπαντόστσκαλι και Ροντιόνοφσκις Τσκάλι, η λίμνη παίρνει το νερό της από το χιόνι, τη βροχή και υποβρύχιες πηγές.

Ο Ποταμός Παράβανι εκρέει από το νότιο μέρος της λίμνης και συνδέεται με τον Ποταμό Κύρο (Μτκβάρι). Η λίμνη αποτελεί δημοφιλή προορισμό για ψάρεμα.

## Παραπομπές


## Εξωτερικοί σύνδεσμοι
* Η θέση της λίμνης στον χάρτη

Παραβανι
Ενγκούρι

Ο **Ενγκούρι** (γεωργιανά: ენგური, αμπχαζικά: Егры, ρωσικά: Ингури) είναι ποταμός της δυτικής Γεωργίας, με μήκος 213 χλμ. (ο δεύτερος μακρύτερος από όσους ρέουν αποκλειστικά στο έδαφος της Γεωργίας).

Πηγάζει στο βορειοανατολικό μέρος της ιστορικής επαρχίας Σβάνετι (Σουανίας), κοντά στην περιοχή Ράτσα και επίσης κοντά στο υψηλότερο βουνό της Γεωργίας, το Σχαρά στον Μείζονα Καύκασο. Διαρρέει αρχικώς ορεινή κοιλάδα με γενική κατεύθυνση προς τα δυτικά, λίγο πριν το μέσο του ρού του στρέφεται προς τα νοτιοδυτικά και τέλος εκβάλλει στην ανατολική ακτή της Μαύρης Θάλασσας, κοντά στο θέρετρο Ανάκλια, σε γεωγραφικές συντεταγμένες πλάτος 42°23΄27΄΄ Βόρειο και μήκος 41°33΄33΄΄ Ανατολικό.

Από την εποχή των εχθροπραξιών μεταξύ Αμπχαζίας και Γεωργίας τη δεκαετία του 1990, τόσο η Γεωργία, όσο και η Αμπχαζία διατηρούν στρατεύματα στις όχθες του ποταμού στον κάτω ρου του, όπου σχηματίζει το νοτιοανατολικότερο όριο της Αμπχαζίας. Η Ρωσία διατηρεί επίσης στρατιωτικές δυνάμεις. Το μοναδικό νομότυπο σημείο διασχίσεως του Ενγκούρι σε αυτό το τμήμα του είναι η μήκους 870 μέτρων Γέφυρα του Ενγκούρι, η οποία κατασκευάσθηκε από Γερμανούς αιχμαλώτους πολέμου από το 1944 μέχρι το 1948. Υπάρχουν πάντως και αρκετά παράτυπα σημεία διασχίσεως του ποταμού.

Ο ποταμός έχει μεγάλη σημασία για την παραγωγή ηλεκτρικής ενέργειας της Γεωργίας, από το 1988, οπότε ολοκληρώθηκε το Φράγμα του Ενγκούρι. Με ύψος 271,5 μέτρα και πλάτος 750, είναι το μεγαλύτερο ανθρώπινο κατασκεύασμα σε ολόκληρο τον Καύκασο. Το υπόγειο υδροηλεκτρικό εργοστάσιό του παράγει περίπου το 40% της εθνικής παραγωγής ηλεκτρικής ενέργειας της Γεωργίας, έχοντας ισχύ 1,32 γιγαβάτ.

## Εξωτερικοί σύνδεσμοι
*Andrea Jeska: «Die Brücke der Deutschen», *Eurasian Magazine*, Μάρτιος 2004 (στη γερμανική γλώσσα)

Ενγκουρι
Σίλβια Τόρες-Πέιμπερτ

Η **Σίλβια Λίντα Τόρες-Πέιμπερτ** (*Silvia Torres-Peimbert*, γεννήθηκε το 1940) είναι Μεξικανή αστρονόμος.

## Ζωή και έργο
Η Σίλβια Τόρες γεννήθηκε στην Πόλη του Μεξικού και σπούδασε φυσική στο Εθνικό Αυτόνομο Πανεπιστήμιο του Μεξικού (UNAM), για προπτυχιακά, και στο Πανεπιστήμιο της Καλιφόρνιας στο Μπέρκλεϋ (διδακτορικό). Επέστρεψε στο Μεξικό για να διεξαγάγει μεταδιδακτορική έρευνα στο UNAM. Μελέτησε τη δημιουργία αστέρων και τη μάζα που εκρέει από μεσαίους αστέρες, ενώ μεταγενέστερα έχει ερευνήσει την κατανομή του ηλίου που δημιουργήθηκε κατά τη Μεγάλη Αρχική Έκρηξη. Το 1973 έγινε καθηγήτρια στο UNAM και από το 1998 έως το 2002 διετέλεσε διευθύντρια εκεί. Εκείνη την περίοδο συνεργάσθηκε με τον Μανουέλ Πέιμπερτ. Η Σίλβια Τόρες-Πέιμπερτ υπήρξε φοιτήτρια του Γκιγιέρμο Άρο.

Η Τόρες-Πέιμπερτ διετέλεσε αρχισυντάκτρια του ερευνητικού περιοδικού *Journal of Astronomy and Astrophysics*.

### Τιμητικές διακρίσεις
Η Σίλβια Τόρες-Πέιμπερτ τιμήθηκε με το Βραβείο «Χανς Μπέτε» της Αμερικανικής Φυσικής Εταιρείας το 2012 για τον προσδιορισμό των ποσοτήτων του ηλίου και άλλων χημικών στοιχείων στο αρχέγονο Σύμπαν. Το προηγούμενο έτος είχε βραβευθεί με το Βραβείο L'Oréal-UNESCO για τις Γυναίκες στην Επιστήμη ως εκπρόσωπος της Λατινικής Αμερικής για τις έρευνές της στη «χημική σύσταση των νεφελωμάτων» ως ουσιώδεις για την κατανόηση των απαρχών του Σύμπαντος.

Η Τόρες-Πέιμπερτ εκλέχθηκε επίσης Πρόεδρος της Διεθνούς Αστρονομικής Ενώσεως για την τριετία 2015-2018 (η δεύτερη γυναίκα πρόεδρος της Ενώσεως στην ιστορία). Είναι εξάλλου μέλος της Αμερικανικής Αστρονομικής Εταιρείας και της Ακαδημίας Επιστημών του αναπτυσσόμενου κόσμου.

## Παραπομπές


Κατηγορία:Μεξικανοί αστρονόμοι
Κατηγορία:Απόφοιτοι του Πανεπιστημίου της Καλιφόρνιας στο Μπέρκλεϋ
Κατηγορία:Αστρονόμοι του 20ού αιώνα
Κατηγορία:Αστρονόμοι του 21ου αιώνα
Κάτω Κάμπος Παρακαμπυλίων Αιτωλοακαρνανίας

*Για οικισμό στην Ελλάδα με το ίδιο όνομα δείτε: [[Κάτω Κάμπος Πυλλήνης Αιτωλοακαρνανίας|Κάτω Κάμπος Πυλλήνης]]*

Ο **Κάτω Κάμπος** Παρακαμπυλίων είναι ακατοίκητος ημιορεινός οικισμός της Περιφερειακής Ενότητας Αιτωλοακαρνανίας σε υψόμετρο 410 μέτρα. Βρίσκεται προς τα ανατολικά όρια με την Περιφερειακή Ενότητα Ευρυτανίας, ανάμεσα στις τεχνητές λίμνες Κρεμαστών (ΝΔ.) και Καστρακίου (ΒΑ.). Απέχει 36 χλμ. Β.-ΒΑ. από το Αγρίνιο και ανατολικά του χωριού περνάει η ΕΟ Καρπενησίου - Αγρινίου. Ως ξεχωριστός οικισμός αναφέρεται στις ελληνικές απογραφές από το 1971 ως μέρος της τότε κοινότητας Αγίου Βλασίου. Σύμφωνα με το πρόγραμμα ''Καλλικράτης'' ανήκει στην τοπική κοινότητα Αγίου Βλασίου που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 δεν κατοικείται.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ερρίκος Α΄ του Μπάντεν-Χάχμπεργκ

Ο **Ερρίκος Α΄**, γερμ. Heinrich I (π. 1180 - 2 Ιουλίου 1231) από τον Οίκο του Τσέρινγκεν ήταν μαργράβος του Μπάντεν-Χάχμπεργκ (1190-1231).

## Βιογραφία
Ήταν ο δευτερότοκος γιος του Χέρμαν Δ΄ μαργράβου του Μπάντεν και της Μπέρτας, κόρης του Λουδοβίκου παλατινού κόμη του Τύμπινγκεν. Μεγαλύτερος αδελφός του ήταν ο Χέρμαν Ε΄ και μικρότερα αδέλφια ο Φρειδερίκος, η Γιούτα και η Μπέρτα.

Ο πατέρας του συμμετείχε στις εκστρατείες του Φρειδερίκου Α΄ της Γερμανίας στην Ιταλία και στην Γ΄ Σταυροφορία. Διέσχισε τη Μ. Ασία και στην Αντιόχεια, έπειτα από επιδημία, ασθένησε και απεβίωσε το 1190. Τον διαδέχθηκαν οι γιοί του: ο Χέρμαν Ε΄ στο Μπάντεν-Μπάντεν και ο Ερρίκος Α΄ στο Μπάντεν-Χάχμπεργκ. Ο Χέρμαν Ε΄ ακολούθησε τον Φρειδερίκο Β΄ της Γερμανίας στην Ιταλία και στην Αίγυπτο (όπου αιχμαλωτίστηκε)· επίσης στην Ε΄ και στην ΣΤ΄ Σταυροφορία.

Ο Ερρίκος Α΄ ήταν ο πρώτος του Οίκου του που ονόμασε τον εαυτό του μάργραβο του Χάχμπεργκ. Απεβίωσε το 1231 και τον διαδέχθηκε ο πρωτότοκος γιος του Ερρίκος Β΄, που ήταν ανήλικος. Αυτός το 1232 αγόρασε το Ζάουζενμπεργκ από το αββείο του Αγ. Βλασίου και σύντομα μετά έκτισε το κάστρο Ζάουζενμπουργκ, που αναφέρεται για πρώτη φορά το 1246.

## Οικογένεια
Νυμφεύτηκε την Αγνή, κόρη του Έγκινο Δ΄ κόμη του Ούραχ και είχε τέκνα:
* Ερρίκος Β΄ πριν το 1231-1297/8.
* Χέρμανν, μαργράβος του Χάχμπεργκ (1231-1239).

## Παραπομπές


## Πηγές
* , 
*genealogie-mittelalter.de 
* Worldroots

Κατηγορία:Οίκος του Τσέρινγκεν
Κάτω Άγιος Βλάσιος Αιτωλοακαρνανίας

Ο **Κάτω Άγιος Βλάσιος** ή **Κάτω Άγιος Βλάσης** είναι ορεινό χωριό της Περιφερειακής Ενότητας Αιτωλοακαρνανίας σε υψόμετρο 620 μέτρα.

## Γενικά στοιχεία
Ο Κάτω Άγιος Βλάσιος βρίσκεται προς τα ανατολικά όρια με την Περιφερειακή Ενότητα Ευρυτανίας, ανάμεσα στις τεχνητές λίμνες Κρεμαστών (ΝΔ.) και Καστρακίου (ΒΑ.). Είναι κτισμένος στις βορειοδυτικές πλαγιές του όρους Κούτουπα του Παναιτωλικού. Απέχει 40 χλμ. Β.-ΒΑ. από το Αγρίνιο και ανατολικά του χωριού περνάει η ΕΟ Καρπενησίου - Αγρινίου. 

Αναφέρεται επίσημα ως ξεχωριστός οικισμός για πρώτη φορά το 1928 να απογράφεται στην τότε κοινότητα Αγίου Βλασίου. Σύμφωνα με το πρόγραμμα ''Καλλικράτης'' ανήκει στην τοπική κοινότητα Αγίου Βλασίου που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει 24 κατοίκους.

## Εξωτερικοί σύνδεσμοι

* Η ιστορία του Αγίου Βλασίου Αγρινίου - Σπάνιες φωτογραφίες από τον ιστότοπο https://parakampylianews.blogspot.com

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Καραμαναίικα Αιτωλοακαρνανίας

Τα **Καραμαναίικα** είναι χωριό της Περιφερειακής Ενότητας Αιτωλοακαρνανίας σε υψόμετρο 700 μέτρα. Βρίσκεται προς τα ανατολικά όρια με την Περιφερειακή Ενότητα Ευρυτανίας, ανάμεσα στις τεχνητές λίμνες Κρεμαστών (ΝΔ.) και Καστρακίου (ΒΑ.). Απέχει 41 χλμ. Β.-ΒΑ. από το Αγρίνιο και μέσα από το χωριό περνάει η ΕΟ Καρπενησίου - Αγρινίου. Ως οικισμός αναφέρεται το 1928 με την ονομασία *Καραμανέϊκα* να ανήκει στην τότε κοινότητα Αγίου Βλασίου και το 1940 να διορθώνεται σε Καραμαναίικα. Σύμφωνα με το πρόγραμμα ''Καλλικράτης'' ανήκει στην τοπική κοινότητα Αγίου Βλασίου που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει 48 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Καστέλο

Το **Καστέλο** είναι η μεγαλύτερη από τις έξι *σεστιέρι* ή «Συνοικίες» στην Βενετία, πήρε το όνομα της από το νησί Σαν Πιέτρο ντι Καστέλλο, στο οποίο υπήρχαν οικισμοί από τον 8ο αιώνα. Στην περιοχή αναπτύχθηκε από τον 13ο αιώνα Ναυπηγείο του Πολεμικού ναυτικού, το οπλοστάσιο που χρησιμοποιούσε στο Καστέλο η Δημοκρατία της Βενετίας ήταν το μεγαλύτερο ναυτικό συγκρότημα στην Ευρώπη. Μία μεγάλη Ελληνική κοινότητα αναπτύχθηκε τα τελευταία χρόνια του Μεσαίωνα και στην Αναγέννηση με 5.000 μέλη. Τα επίκεντρα τους ήταν η Φλαγγίνειος Σχολή που έγινε το Κέντρο Βυζαντινών Σπουδών και η Εκκλησία Αγίου Γεωργίου των Ελλήνων που έγινε η Ιερά Μητρόπολις Ιταλίας και Μελίτης. Στα βόρεια της συνοικίας του Καστέλο υπάρχουν πολλά Μοναστήρια. Ο Ναπολέων Α΄ έκλεισε το οπλοστάσιο και δημιούργησε στην θέση του κήπους, αποστραγγίστηκαν πολλά εδάφη από τότε και δημιουργήθηκε το νησάκι Σάντ' Έλενα.

## Παραπομπές


## Πηγές
* Greece: Books and Writers (PDF). Ministry of Culture — National Book Centre of Greece. 2001

Κατηγορία:Σεστιέρι της Βενετίας
Δημήτρης Λυμπερόπουλος

Ο **Δημήτρης Λυμπερόπουλος** (Οιχαλία Μεσσηνίας, 20 Σεπτεμβρίου 1925 – Αθήνα, 17 Αυγούστου 2019) ήταν Έλληνας δημοσιογράφος, φωτογράφος και συγγραφέας. Ήταν γνωστός για τις δημοσιογραφικές έρευνές του, όπως και τις αποκλειστικές φωτογραφήσεις που πραγματοποίησε κυρίως κατά τη δεκαετία του ’60, καλύπτοντας πολλά σημαντικά αθλητικά, κοσμικά και πολιτικά γεγονότα της εποχής.

## Πηγές
* "Την τελευταία του πνοή σε ηλικία 95 ετών άφησε ο παλαίμαχος δημοσιογράφος Δημήτρης Λυμπερόπουλος...."

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες φωτογράφοι
Σάντα Κρότσε

Η **Σάντα Κρότσε** είναι μία από τις έξι *"Σεστιέρι"* ή *"Συνοικίες"* στην Βενετία, στην βόρεια Ιταλία. Την περιοχή διοικούσε ο ευγενής και Σταυροφόρος Τζιοβάνι από την οικογένεια Ρενόλντι, την μεγαλύτερη χριστιανική οικογένεια στην Ουγγαρία (1273), η πληροφορία δημοσιοποιήθηκε στο *"Βιβλίο των Βενετών ευγενών"* στην Φλωρεντία (1866). Βρίσκεται στο βορειοδυτικό τμήμα των Βενετσιάνικων νησιών και χωρίζεται σε δύο τμήματα : το ανατολικό που αναπτύχθηκε τον Μεσαίωνα και το δυτικό που περιλαμβάνει το λιμάνι και το νησί Τρονκέττο από γη που ανακτήθηκε τον 20ο αιώνα. Η περιοχή έχει πολλές στάσεις λεωφορείων και πάρκινγκ, τα τουριστικά αξιοθέατα βρίσκονται στο ανατολικό τμήμα με πολλές Μεσαιωνικές εκκλησίες.

## Παραπομπές


Κατηγορία:Σεστιέρι της Βενετίας
Μορίν Ο'Χάρα

[μικρογραφία|Με τον [Έρολ Φλιν στην ταινία *Ο αετός της Μαδαγασκάρης*]]
Η **Μορίν Ο’ Χάρα** (, γεννημένη ως Μορίν Φιτζσίμονς (, Δουβλίνο, Ιρλανδία, 17 Αυγούστου 1920 - Άινταχο, ΗΠΑ, 24 Οκτωβρίου 2015), γνωστή σαν «Η βασίλισσα του Technicolor» ήταν Ιρλανδοαμερικανίδα ηθοποιός και τραγουδίστρια. Κοκκινομάλλα και εντυπωσιακή, πρωταγωνίστησε σε αισθηματικές περιπέτειες έργων της λεγόμενης «χρυσής εποχής» του αμερικανικού κινηματογράφου, ενώ συνεργάστηκε με τον σκηνοθέτη Τζον Φορντ και τον ηθοποιό και επί πολλά έτη στενό φίλο της, Τζον Γουέιν. Σημαντική θέση στη φιλμογραφία της έχουν οι ταινίες: *[[Η Παναγία των Παρισίων (ταινία, 1939)|Η Παναγία των Παρισίων]] (The Hunchback of Notre Dame, 1939)*, *[[Η κοιλάδα της κατάρας]] (Ηow Green Was My Valley, 1941)*, *Ο μαύρος πειρατής (The Black Swan, 1942)*, *[[Το Θαύμα της 34ης Οδού|Το θαύμα της 34ης οδού]] (Miracle on 34th Street, 1947)*, *Ριο Γκράντε (Rio Grande, 1950)* και *[[Ο ήσυχος άνθρωπος]] (The Quiet Man, 1952)*.

## Βιογραφία

Ξεκίνησε τον χορό σε ηλικία 5 ετών. Από τα δέκα της χρόνια σπούδασε ηθοποιία στο Rathmines Theatre και αργότερα (1934) στο Abbey Theatre. Την ίδια χρονιά κατέκτησε την πρώτη της διάκριση, κερδίζοντας το πρώτο βραβείο στον εθνικό διαγωνισμό Δραματικής Τέχνης (Dublin Feis Award) για την εμφάνισή της, ως Πόρσια στη θεατρική παράσταση *[[Ο Έμπορος της Βενετίας|Ο έμπορος της Βενετίας]]* του Ουίλλιαμ Σαίξπηρ. Το 1939, σε ηλικία μόλις 19 ετών συμπρωταγωνίστησε με τον διάσημο Τσαρλς Λότον κάνοντας το κινηματογραφικό της ντεμπούτο στο έργο του Άλφρεντ Χίτσκοκ *[[Η Ταβέρνα της Τζαμάικα|Η ταβέρνα της Τζαμάικα]] (Jamaica Inn)*. Παντρεύτηκε τρεις φορές, αποκτώντας μία κόρη από τον δεύτερο γάμο της. Η αυτοβιογραφία της, η οποία εκδόθηκε το 2004 υπό τον τίτλο *Tis Herself*, κατέκτησε ρεκόρ πωλήσεων (Bestseller). Τον Νοέμβριο του 2014 της απονεμήθηκε βραβείο της Αμερικανικής Κινηματογραφικής Ακαδημίας, με την επισήμανση «*To Maureen O'Hara, one of Hollywood's brightest stars, whose inspiring performances glowed with passion, warmth and strength*». Για τελευταία φορά εμφανίστηκε στη μεγάλη οθόνη το 1991, 20 έτη μετά την (αρχική) απόσυρσή της (1971), στην ταινία *Ποτέ χωρίς τη... μαμά (Only the Lonely, 1991)*.
[μικρογραφία|Με τον [Τάιρον Πάουερ στην ταινία *Ο μαύρος πειρατής*]]
[μικρογραφία|Με τον [Τζον Γουέιν στην ταινία *Ρίο Γκράντε*]]

## Φιλμογραφία

## Παραπομπές


Κατηγορία:Ιρλανδές ηθοποιοί κινηματογράφου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες τραγουδίστριες
Κατηγορία:Ιρλανδοί τραγουδιστές
Κατηγορία:Αμερικανοί απομνημονευματογράφοι
Κατηγορία:Τιμητικό Όσκαρ (παραλήπτες)
Κατηγορία:Ιρλανδές ηθοποιοί τηλεόρασης
Κατηγορία:Ιρλανδές ηθοποιοί θεάτρου
Βεατρίκη της Πορτογαλίας, δούκισσα της Σαβοΐας

Η **Βεατρίκη**, πορτογαλ. Beatriz (31 Δεκεμβρίου 1504 - 8 Ιανουαρίου 1538) από τον Οίκο των Αβίς ήταν πριγκίπισσα της Πορτογαλίας και με τον γάμο της έγινε δούκισσα της Σαβοΐας.

## Βιογραφία
Ήταν η δεύτερη κόρη του Εμμανουήλ Α΄ της Πορτογαλίας και της Μαρίας των Τραστάμαρα, κόρης του Φερδινάνδου Β΄ της Αραγωνίας.

## Οικογένεια
Παντρεύτηκε το 1521 τον Κάρολο Γ΄ δούκα της Σαβοΐας και είχε τέκνα:
* Εμμανουήλ-Φιλιβέρτος 1528-1580, δούκας της Σαβοΐας.
* Λουδοβίκος 1523-1536, απεβ. 13 ετών, Αικατερίνη απεβ. 7 ετών, άλλα τέσσερα τέκνα απεβ. 1 έτους.

## Πρόγονοι


## Παραπομπές


## Πηγές
* Cartwright Ady, Julia (1913). Christina of Denmark, Duchess of Milan and Lorraine, 1522-1590. New York: E.P. Dutton and Company. OCLC 871060.
* Prestage, Edgar: Il Portogallo nel medioevo, in: Cambridge University Press - Storia del mondo medievale, vol. VII, pp. 576–610, Garzanti, 1999.
* , Aldo di, Annuari del Monferrato, Vol I and II.
* Testa D., Storia del Monferrato, seconda edizione ampliata, Tip.S.Giuseppe 1951.
* Vergano L.: Storia di Asti, Vol. 1,2,3. Tip.S.Giuseppe Asti, 1953, 1957.

Κατηγορία:Οίκος των Αβίς
Κατηγορία:Δούκισσες της Σαβοΐας
Κατηγορία:Ινφάντας της Πορτογαλίας
Μαρία της Βουργουνδίας (1386-1422)

Η **Μαρία**, γαλλ. Marie (1386 - 1428) από τον Οίκο των Βαλουά-Βουργουνδίας ήταν κόρη του δούκα της Βουργουνδίας και με τον γάμο της έγινε κόμισσα, έπειτα δούκισσα, της Σαβοΐας.

## Βιογραφία
Ήταν η τέταρτη κόρη του Φιλίππου Β΄ δούκα της Βουργουνδίας και της Μαργαρίτας των Νταμπιέρ κόμισσας της Φλάνδρας.

## Οικογένεια
Παντρεύτηκε το 1386 τον Αμεδαίο Β΄ κόμη, μετά δούκα της Σαβοΐας και είχε τέκνα:
* Μαρία 1411-1469, παντρεύτηκε τον Φιλίππο-Μαρία Βισκόντι δούκα του Μιλάνου.
* Αμεδαίος 1412-1431, πρίγκιπας του Πεδεμοντίου, απεβίωσε 19 ετών.
* Λουδοβίκος 1413-1465, δούκας της Σαβοΐας.
* Φίλιππος 1417-1444, κόμης της Γενεύης, απεβίωσε 27 ετών.
* Μαργαρίτα 1420-1479, παντρεύτηκε πρώτα τον Λουδοβίκο Γ΄ των Βαλουά δούκα του Ανζού & διεκδικητή βασιλιά της Νάπολης, έπειτα τον Λουδοβίκο Δ΄ των Βίττελσμπαχ εκλέκτορα του Παλατινάτου και μετά τον Ούλριχ Ε΄ κόμη της Βυρτεμβέργης.
* Μπόνη 1415-1430 απεβ. 15 ετών, Μαργαρίτα 1405-1418 απεβ. 13 ετών.

## Παραπομπές


## Πηγές
* Richard Vaughan, Philip the Bold: The Formation of the Burgundian State, (The Boydell Press, 2005), 53.
* de Sousa, Antonio Caetano (1735). Historia genealogica da casa real portugueza (in Portuguese). Lisbon: Lisboa Occidental. p. 147.

Κατηγορία:Οίκος των Βαλουά-Βουργουνδίας
Κατηγορία:Κόμισσες της Σαβοΐας
Κατηγορία:Δούκισσες της Σαβοΐας
Α.Ο. Ποταμιά

Ο **Αθλητικός Όμιλος Ποταμιά**  είναι ποδοσφαιρικός σύλλογος της Ευρυτανίας. Ιδρύθηκε το 1989 στο Μεγάλο Χωριό Ευρυτανίας και από τότε συμμετέχει στα πρωταθλήματα της ΕΠΣΝ Ευρυτανίας. Έχει κατακτήσει 3 πρωταθλήματα ΕΠΣΝ Ευρυτανίας (2017-18, 2018-19, 2023-24), 5 Κύπελλα ΕΠΣΝ Ευρυτανίας (7 συμμετοχές σε τελικούς) και 1 Super Cup ΕΠΣΝ Ευρυτανίας (2018). Την αγωνιστική περίοδο 2019-20 αγωνίστηκε στην Γ' Εθνική κατηγορία στην παρθενική της εμφάνιση στις εθνικές κατηγορίες. Αγωνίζεται στο Δημοτικό Στάδιο Καρπενησίου, 2.500 θεατών, το οποίο διαθέτει πλαστικό χλοοτάπητα.

## Τίτλοι και Διακρίσεις

* **3** Πρωταθλήματα Α΄ Κατηγορίας Ε.Π.Σ. Ευρυτανίας: 
** 2017-18, 2018-19, 2023-24

* **5** Κύπελλα Ε.Π.Σ. Ευρυτανίας:
** 2015-16, 2018-19, 2019-20, 2022-23, 2023-24

* **1** Super Cup Ε.Π.Σ. Ευρυτανίας:
** 2018

## Τελικοί Κυπέλλου ΕΠΣΝ Ευρυτανίας

* 1995-96: ΑΠΟΚ Το Βελούχι - ΑΟ Ποταμιά 1:0
* 2006-07: ΑΠΟΚ Το Βελούχι - ΑΟ Ποταμιά 4:1
* 2015-16: **ΑΟ Ποταμιά** - Παναγραφιωτικός 2:1
* 2018-19: **ΑΟ Ποταμιά** - ΑΠΟ Δυτικής Φραγκίστας 3:0
* 2019-20: Λόγω της πανδημίας η ομάδα της Ποταμιάς κατέκτησε με κλήρωση το τρόπαιο της κυπελλούχου. Η αναστολή κάθε αγωνιστικής δράσης στα τοπικά, είχε ως αποτέλεσμα το Κύπελλο 2019-2020 να κριθεί στην κληρωτίδα, με την **Ποταμιά** να στέκεται πιο τυχερή από τον φιναλίστ Αίολο.
* 2021-22: Αίολος Καρπενησίου - ΑΟ Ποταμιά 2:1
* 2022-23: **ΑΟ Ποταμιά** - Αίολος Καρπενησίου 2:1
* 2023-24: **ΑΟ Ποταμιά** - Κατσαντώνης Αγράφων 3:2

## Τελικός Super Cup ΕΠΣΝ Ευρυτανίας

* 2018: ΑΟ Ποταμιά - ΑΠΟΚ Το Βελούχι 2:0

## Κύπελλο Ελλάδας
Την σεζόν 2019-20  η ομάδα δήλωσε για πρώτη φορά συμμετοχή στο Κύπελλο Ελλάδας. Οι τρεμπλούχοι Ευρυτανίας αντιμετώπισαν στην Κέρκυρα τον τοπικό Θιναλιακό Αχαράβης και ηττήθηκαν με 2-1. Το γκολ για την Ποταμιά στον πρώτο ιστορικό αγώνα για τον θεσμό του Κυπέλλου σημείωσε ο Αλέξανδρος Γενιτσαρόπουλος. 

## Πηγές

## Εξωτερικοί σύνδεσμοι

* ΑΟ Ποταμιά, επίσημος λογαριασμός στο Facebook.
*Παναγιώτης Κολλημένος "''EVRYTANIA SPORT''"
*Ηλεκτρονική έκδοση της εφημερίδας "''ΕΥΡΥΤΑΝΙΚΑ ΝΕΑ''" 
*Ιστολόγιο της εφημερίδας "''ΕΥΡΥΤΑΝΙΚΟΣ ΠΑΛΜΟΣ''"

Κατηγορία:Αθλητικοί σύλλογοι Ευρυτανίας
Κατηγορία:Ποδοσφαιρικές ομάδες Ελλάδας
Αγνή του Πουατιέ (1052-1089)

H **Αγνή**, γαλλ. Agnes (π.1052 - μετά τις 18 Ιουνίου 1089) από τον Οίκο του Πουατιέ ήταν κόρη μάλλον του δούκα της Ακουιτανίας και με τον γάμο της έγινε κόμισσα της Σαβοΐας.

## Βιογραφία
Ήταν η (δεύτερη) κόρη μάλλον του Γουλιέλμου Ζ΄ δούκα της Ακουιτανίας και της Ερμενσίντα.

## Οικογένεια
Παντρεύτηκε το 1064 τον Πέτρο Α΄ κόμη της Σαβοΐας και είχε τέκνα;
* Αγνή π.1066-μετά το 1110, παντρεύτηκε τον Φρειδερίκο των Μπαρ, κόμη του Μονμπελιάρ.
* Αλίκη απεβ. μετά το 1099, παντρεύτηκε τον Βονιφάτιο των Αλεράμιτσι μάργραβο της Σαβόνα & Δυτ. Λιγουρίας.
* (;) Μπέρτα π.1075-μετά το 1111, παντρεύτηκε τον Πέτρο Α΄ των Χιμένεθ βασιλιά της Αραγωνίας & Παμπλόνας (Ναβάρρας).

## Πρόγονοι

## Παραπομπές


## Πηγές
* C. W. Previte-Orton, The Early History of the House of Savoy, (Cambridge University Press, 1912), 231.
* Szabolcs de Vajay (1978), "Contribution à l'histoire de l'attitude des royaumes pyrénéens dans la Querelle des Investitures : de l'origine de Berthe, reine d'Aragon et de Navarre", in Estudios genealógicos, herâldicos y nobiliarios en honor de Vicente de Cademas y Vicent con mótivo del XXV aniversario de la Revista Hidalguia, vol. II, pp. 375-402, at p.396.

Κατηγορία:Οίκος του Πουατιέ
Κατηγορία:Κόμισσες της Σαβοΐας
Παβέλ Πούμπρλα

Ο **Παβέλ Πούμπρλα**(γεννημένος στις 13 Ιουνίου 1986) είναι Τσέχος επαγγελματίας παίκτης μπάσκετ για την Μπάσκετμπολ Νύμπουρκ της Τσεχικής Εθνικής Λίγκας Μπάσκετ . 

## Επαγγελματική Σταδιοδρομία
Παίζοντας για την Μπάσκετμπολ Νύμπουρκ έλαβε διάκριση βρισκόμενος στην δεύτερη καλύτερη ομάδα του Γιούροκαπ το 2012.  

Τον Αύγουστο του 2012, υπέγραψε με την Ομπραντόιρο της Ισπανίας για την περίοδο 2012-13.  Τον Απρίλιο του 2013, επανασυνδέθηκε μαζί τους για μια ακόμα χρονιά.  

Στις 8 Οκτωβρίου 2015, υπέγραψε με τον βελγικό σύλλογο Σπιρού Σαρλερουά .  Στις 10 Φεβρουαρίου 2016, έφυγε από την Σαρλερουά και υπέγραψε με την Εστουδιάντες για το υπόλοιπο της χρονιάς.  

Στις 19 Αυγούστου 2016, ο Πούμπρλα επέστρεψε στην Μπάσκετμπολ Νύμπουρκ.  

## Τσεχική εθνική ομάδα
Ο Πούμπρλα έπαιξε για την εθνική ομάδα μπάσκετ της Τσεχίας στο Ευρωμπάσκετ 2013 . 

## Βιβλιογραφικές αναφορές

## Εξωτερικοί σύνδεσμοι
* 
* Προφίλ ACB.com 
* Προφίλ FIBA.com 

Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές Σπιρού Σαρλεουά
Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Καλαθοσφαιριστές Ομπραδόιρο
Κατηγορία:Καλαθοσφαιριστές Εστουδιάντες
Κατηγορία:Παίκτες Λίγκας ACB
Κατηγορία:Καλαθοσφαιριστές εθνικής ομάδας ανδρών της Τσεχίας
Κατηγορία:Τσέχοι απόδημοι της Ισπανίας
Κατηγορία:Παίκτες της Μπάσκετμπολ Νύμπουρκ
Κατηγορία:Παίκτες της ΜΚ Όπαβα
Χάρης Ασημακόπουλος

Ο **Χάρης Ασημακόπουλος** (Αθήνα, 13 Νοεμβρίου 1978) είναι Έλληνας ηθοποιός του θεάτρου, της τηλεόρασης και του κινηματογράφου. Έγινε περισσότερο γνωστός από τη σειρά του Mega  *[[Η ζωή μας μια βόλτα]]*, την περίοδο 1999-2000.

## Βιογραφία
Γεννήθηκε στην Αθήνα όπου μεγάλωσε και στην Αθήνα και στο Ναύπλιο όπου είναι και ο τόπος καταγωγής του.

Σπούδασε τουριστικά επαγγέλματα στην Ανωτάτη Σχολή Τουριστικής Εκπαίδευσης Ρόδου και υποκριτική - ηθοποιία στην Ανωτέρα Δραματική Σχολή Αθηνών Γιώργος Θεοδοσιάδης. Ασχολείται επίσης και με τη ζωγραφική.

Ξεκίνησε να λαμβάνει ρόλους στην τηλεόραση από τα 15 του χρόνια. Έγινε ευρέως γνωστός με την συμμετοχή του, μέσω της τηλεοπτικής σειράς *Η Ζωή μας μία Βόλτα* του Χριστόφορου Παπακαλιάτη και ακόμη περισσότερο στην *[[Η Πολυκατοικία|Πολυκατοικία]]*. Στο παρελθόν είχε συνεργαστεί με την ηθοποιό Λυδία Κονιόρδου.

Έχει συμμετάσχει σε διάφορες τηλεοπτικές σειρές των τηλεοπτικών σταθμών ΑΝΤ1, Alpha και Mega.

Το 2005, συμμετείχε στην τηλεοπτική εκπομπή . Σήμερα ασχολείται ως επί το πλείστον με το Θέατρο.

Στην ιδιωτική τηλεόραση έχει εμφανιστεί, μεταξύ άλλων, στις σειρές:  Άλλη το πρωί, άλλη το βράδυ, Η ζωή μας μια βόλτα, Κόκκινος Κύκλος, Επιφάνεια, Τρεις Ευχές, Ξέχασέ με ,Εραστής Δυτικών Προαστίων,Επτά Θανάσιμες Πεθερές,Το Κόκκινο Δωμάτιο,Safe Sex, Μαρία η άσχημη, Η Πολυκατοικία, Μίλα Μου Βρώμικα, Τρίχες, Οι Συμμαθητές ,Το σόι σου, Γλυκάνισος κλπ.

## Παραπομπές

## Εξωτερικοί σύνδεσμοι
* 

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Μαώ του Αλμπόν

Η **Μαώ**, γαλλ. Mahaut (1112 - 1148) από τον Οίκο του Αλμπόν ήταν κόρη του κόμη του Αλμπόν και με τον γάμο της έγινε κόμισσα της Σαβοΐας.

## Βιογραφία
Ήταν κόρη του Γκιγκ Γ΄ κόμη του Αλμπόν και της Ματίλντας.

## Οικογένεια
Παντρεύτηκε το 1123 τον Αμεδαίο Γ΄ κόμη της Σαβοΐας και είχε τέκνα:
* Ματθίλδη π.1125-1157/8, παντρεύτηκε τον Αλφόνσο Α΄ των Ιβρέα βασιλιά της Πορτογαλίας.
* Αγνή 1125-1172, παντρεύτηκε τον Γουλιέλμο Α΄ κόμη της Γενεύης.
* Ουμβέρτος Γ΄ 1136-1188, κόμης της Σαβοΐας.
* Ιωάννης.
* Πέτρος.
* Γουλιέλμος.
* Μαργαρίτα απεβ. 1157.
* Ισαβέλλα.
* Ιουλιανή απεβ. 1194, ηγουμένη του αββαείου του Σαιντ Αντρέ-λε-Ωτ.

## Παραπομπές


## Πηγές
* Moriarty, G. Andrews. "Mathilda, Wife of Guigues VIII, Count of Albon", The New England Historical and Genealogical Register volume CXI (October 1957).

Κατηγορία:Δουκάτο της Σαβοΐας
Κατηγορία:Κόμισσες της Σαβοΐας
Ξινομυζήθρα

Η **ξινομυζήθρα** είναι τυρί τυρογάλακτος με μερική προσθήκη προσγάλακτος. Είναι μια ξινή παραλλαγή της μυζήθρας και παράγεται από γάλα προβατίνων ή/και κατσικών. Η αναλογία του προσγάλακτος είναι περίπου 15%. 

Παράγεται κυρίως στην Κρήτη, αλλά και σε άλλες περιοχές της Ελλάδας. *Η Ξινομυζήθρα Κρήτης* είναι ευρωπαϊκό τυρί που αναγνωρίζεται ως προϊόν Προστατευόμενης Ονομασίας Προέλευσης.

## Παραγωγή
Η ξινομυζήθρα παράγεται από στραγγισμένο πρόβειο ή/και κατσικίσιο τυρόγαλα που θερμαίνεται και αναδεύεται. Μία μικρή ποσότητα (έως 15%) προσγάλακτος, δηλαδή πλήρους γάλακτος, προστίθεται στη συνέχεια. Το προκύπτον τυρόπηγμα αφήνεται για 30 λεπτά και στη συνέχεια τοποθετείται σε καλούπια για αποστράγγιση. Στη συνέχεια, πιέζεται και ωριμάζει για τουλάχιστον 2 μήνες. 

## Σερβίρισμα
Έρχεται σε διάφορα μεγέθη και το σχήμα της είναι συνήθως κολοβωμένο κωνικό ή σφαιρικό. Το τυρί είναι απαλό, λευκό, κρεμώδες και υγρό, με ξινή γεύση. 

Συνήθως, σερβίρεται με μέλι ως επιδόρπιο. Χρησιμοποιείται επίσης ως επιτραπέζιο τυρί, σε σαλάτες και σε ψημένα προϊόντα, κυρίως στα κρητικά καλιτσούνια (τοπικό είδος μικρής τυρόπιτας). 

## Δείτε επίσης

* Κατάλογος τυριών 
* Ελληνική κουζίνα 

## Παραπομπές


## Εξωτερικοί σύνδεσμοι
* 

Κατηγορία:Τυριά κατσικίσιου γάλακτος
Κατηγορία:Τυριά πρόβειου γάλακτος
Κατηγορία:Ελληνικά τυριά
Κατηγορία:Προϊόντα προστατευόμενης ονομασίας προέλευσης
Κατηγορία:Τυριά με ονομασία προέλευσης που προστατεύονται στην Ευρωπαϊκή Ένωση
Κατηγορία:Ελληνικά Προϊόντα προστατευόμενης ονομασίας προέλευσης
Μάχη του Μαράουι

μικρογραφία|Βομβαρδισμός της πόλης Μαράουι απο την πολεμική αεροπορεία των Φιλιππίνων. 15-06-2017
Η **Μάχη του Μαράουι**  (στα φιλιππινέζικα: **Labanan sa Marawi**), (είναι επίσης γνωστή και ως **Πολιορκία του Μαράουι** και ως **Κρίση του Μαράουι** -στα φιλιππινέζικα: **Pagkubkob sa Marawi** και  **Krisis sa Marawi** αντίστοιχα),   ήταν ένοπλη σύγκρουση στην πόλη Μαράουι, στις νότιες Φιλιππίνες, ανάμεσα στις δυνάμεις ασφαλείας των Φιλιππίνων και ενόπλων τρομοκρατικών οργανώσεων που σχετίζονται με το  Ισλαμικό Κράτος του Ιράκ και του Λεβάντε, όπως η οργάνωση Αμπού Σαγιάφ και η Ομάδα Μαουτέ. 

Η Μάχη του Μαράουι διήρκησε πέντε μήνες: ξεκίνησε στις 23 Μαΐου 2017 και τελείωσε στις 23 Οκτωβρίου του ίδιου έτους. Στη διάρκεια των συγκρούσεων έχασαν τη ζωή τους 168 μέλη των φιλιππινέζικων δυνάμεων ασφαλείας,  978 μέλη των τρομοκρατικών οργανώσεων   και 87 πολίτες. 

Σύμφωνα με την Κυβέρνηση των Φιλιππίνων οι συγκρούσεις άρχισαν όταν οι φιλιππινέζικες δυνάμεις ασφαλείας προσπάθησαν να συλλάβουν τον επικεφαλής της τρομοκρατικής οργάνωσης Αμπού Σαγιάφ, Isnilon Hapilon, στο Μαράουι, μετά τις πληροφορίες που είχαν ότι ο Hapilon ήταν στην πόλη πιθανόν για να συναντηθεί με ενόπλους της Ομάδας Μαουτέ.Μέλη της Ομάδας Μαουτέ κατέλαβαν διάφορα κτίρια στην πόλη, μεταξύ των οποίων το Δημαρχείο, το Πανεπιστήμιο, το νοσοκομείο και τις φυλακές. Επίσης πυρπόλησαν το Καθεδρικό της Παναγίας και εκπαιδευτικά ιδρύματα και πήραν ομήρους έναν ιερέα και αρκετούς πιστούς. 
Στις 17 Οκτωβρίου 2017, μια μέρα μετά το θάνατο των στρατιωτικών ηγετών της Ομάδας Μαουτέ και της Οργάνωσης Αμπού Σαγιάφ, Ομάρ Μαουτέ και Isnilon Hapilon, ο Πρόεδρος των Φιλιππίνων Duterte δήλωσε ότι το Μαράουι  απελευθερώθηκε από τους τρομοκράτες.  

## Παραπομπές


Κατηγορία:Ιστορία των Φιλιππίνων